text: वाशिंगटन: अमेरिका ने कहा है कि पाकिस्तान के समान भारत के पास भी अफगानिस्तान में उचित सुरक्षा हित हैं और युद्धग्रस्त देश को स्थिरता प्रदान करने वाले रचनात्मक निवेश के लिये अंतरराष्ट्रीय सहयोगियों के प्रति अमेरिका के विकल्प खुले हैं. दक्षिण एवं मध्य एशिया मामलों की कार्यवाहक विदेश उपमंत्री एलिस वेल्स ने कांग्रेस की उप समिति को बताया, ‘जिस तरह से पाकिस्तान के पास अफगानिस्तान में उचित सुरक्षा हित हैं, वैसे ही भारत के पास भी हैं और हम अफगानिस्तान की स्थिरता एवं संस्थानिक स्थिरता में रचनात्मक आर्थिक निवेश को देखना और सराहना करना चाहते हैं.’